Parkhurst Ateljee | LekkeSlaap
Vanaf R400 per nag(plek vir 3)
Parkhurst Ateljee is 'n gerieflike blyplek in die hartjie van Johannesburg, net 5 minute se stap na die bekende 4de Laan in Parkhurt met sy gewilde bistro's, restaurante en winkels. Die ateljeewoonstel is op 'n woonerf waar die eienaars ook woon.
Die ateljee is ingerig vir korttermynverblyf en is geskik vir pendelaars wat gedurende die werksweek verblyf nodig het. Die ateljeewoonstel beskik oor 'n slaapkamer met 'n dubbelbed, 'n en suite-badkamer met 'n stort, 'n oopplan-area met 'n enkelslaapbank, kombuisie en sit- en studeerarea.
Die kombuisie is met 'n yskassie, stoofplaat, mikrogolf en ketel toegerus. Veilige parkeerplek is beskikbaar vir klein- en mediumgrootte motors.
Parkhurst is 5 km van Rosebank se Gautrainstasie, Milpark Hospitaal, Victory Park- en Rosebank-winkelsentrums, die Emmerentiadam en 10 km van Johannesburg se middestad en Sandton af.